*APSTIPRINĀTS:*

*ar iepirkuma komisijas*

*2022.gada 14.septembra 11.sēdes protokolu*

**„Dobeles stacijas centralizācijas sistēmas modernizācija” (iepirkuma Id.Nr. LDZ 2022/33-SPAV)**

**SKAIDROJUMS Nr. 10**

|  |  |
| --- | --- |
| ***Jautājums*** | ***Atbilde*** |
| 1. Jautājums 1: lūdzam apstiprināt, ka Pasūtītājs ir atbildīgs par visām izmaiņām KIGAS sistēmā no KIGAS sistēmas puses. | Apstiprinām, ka Pasūtītājs ir atbildīgs par visām izmaiņām KIGAS sistēmā. Atbilstoši Nolikuma 2.pielikuma 4.8.3.1.punktam Uzņēmējam jārealizē mikroprocesoru centralizācijas sistēmas sasaiste ar esošo LDz kustības izpildītā grafika automatizēto sistēmu (KIGAS), lai nodrošinātu attiecīgo datu pārsūtīšanu un saņemšanu. |
| 1. Jautājums 2: ņemot vērā, ka Pasūtītājam ir liela pieredze un iekrāti statistikas dati attiecībā uz pārmiju apsildes sistēmu ekspluatāciju un, kā rezultātā, tas izprot nepieciešamo jaudu šādas sistēmas ieviešanai stacijā “Dobele”, kā arī saprot esošā LDz EGL līnijas barojošā punkta stāvokli, tad lūdzam Pasūtītāju līdz piedāvājuma iesniegšanai sniegt Tehniskos noteikumus nepieciešamās jaudas iegūšanai, pretējā gadījumā lūdzam apstiprināt, ka Pasūtītājs uzņemsies segt visas LDz EGL līnijas barojošā punkta modernizēšanas izmaksas, jo uz šo brīdi modernizēšanas izmaksu novērtēšanai Pasūtītāja prasībās nekādas informācijas nav. | Informējam, ka Uzņēmējs ir tiesīgs pārmiju elektroapsildes sistēmas barošanai ierīkot arī pieslēgumus no AS “Sadales tīkls” (atbilstoši atbildei uz Skaidrojuma Nr.5 21.jautājumu) un šādā veidā izvairīties no nepieciešamības veikt apakšstacijas modernizāciju, kas saistīta ar esošā barošanas punkta jaudas palielināšanu. |
| 1. Jautājums 3: Lūdzam apstiprināt, ka Pretendenta piedāvājumā iekļaujamajai ražotāju tehniskajai dokumentācijai (brošūras, informācijas bukleti u.tml.) angļu valodā nav jāpievieno tulkojumi latviešu valodā. | Informējam, ka atbilstoši Nolikuma 1.6.3.punktam piedāvājums, kā arī tas pielikumi jāiesniedz latviešu valodā vai citā valodā, pievienojot tulkojumu latviešu valodā. |
| 1. Skaidrojumā Nr. 7 (sniegtu 2022. gada 5. septembrī) uz mūsu jautājumu Nr. 2 (uzdotu 2022. gada 31. augustā) ir atbildēts:   “*a. Apstiprinām, ka pārbrauktuves signalizācijas sistēmas ierīces var būt izvietotas releju skapī vai speciālajā konteinerā.*  *b. Informējam, ka pretendents ir tiesīgs piedāvāt pārbrauktuves signalizācijas sistēmu gan uz releju, gan uz mikroprocesoru ierīču bāzes. Vienlaicīgi norādām, ka uz mikroprocesoru ierīcēm balstīta pārbrauktuves signalizācijas sistēma EN50129 standarta izpratnē ir ar drošību saistīta, dzelzceļa SCB jomā izmantojamā elektroniskā sistēma, tādēļ jābūt novērtētam tās drošības līmenim saskaņā ar standartu EN 50126, EN 50128, EN 50129 prasībām.*”  Jautājums 4: lūdzam precizēt drošības līmeni, kuram pārbrauktuvei ir jāatbilst gadījumā, ja tā būs mikroprocesoru. | Skaidrojam, ka Uzņēmējam jānodrošina mikroprocesoru pārbrauktuves signalizācijas sistēmas atbilstība un sertifikācija atbilstoši CENELEC, līdz ar ko Uzņēmējam jānosaka pārbrauktuves signalizācijas sistēmas pielietojumam un veidam atbilstošais SIL līmenis, ievērojot CENELEC standartu prasības.  Vienlaikus informējam, ka Pasūtītāja infrastruktūrā mikroprocesoru signalizācijas sistēmu ar līdzīgu pielietojumu (Dzelzceļa maģistrālo līniju pārbrauktuves signalizācijas sistēmas) drošības līmenis atbilst SIL4. |
| 1. Lūdzam precizēt Dobeles stacijas izejas luksoforu signalizāciju un nepieciešamību kodēt ALSN atiešanas maršrutus no Dobeles stacijas. (Skaidrojuma Nr.5 13.jautājums) | Informējam, ka, atbilstoši Nolikuma 2.pielikuma Tabulas Nr.2 6.punkta prasībām, jānodrošina pieņemšanas un nosūtīšanas maršrutu kodēšana pa galvenajiem ceļiem, stacijas visu pieņemšanas – nosūtīšanas ceļu kodēšana, t.sk. tuvošanas iecirkņu kodēšana. Projekta ietvaros nosūtīšanas maršrutu kodēšana pa galvenajiem ceļiem tiek paredzēta uz perspektīvu.  Atbilstoši esošai Dobeles stacijas ceļu specifikācijai un ievērojot RU-30-80 norādījumus visiem izejas luksoforiem no stacijas ceļiem jāparedz sekojošā signalizācija: viena sarkana uguns, viena mēnessbalta uguns un viena zaļa uguns.  (Ar šo tiek grozīta atbilde uz 31.08.2022. Skaidrojuma Nr.5 13.jautājumu) |
| 1. Gadījumā, ja Piedāvājumu iesniedz piegādātāju apvienība vai personālsabiedrība (pilnsabiedrība), vai  apvienībai /pilnsabiedrībai   jābūt reģistrētai LR Uzņēmumu Reģistrā uz piedāvājuma iesniegšanas brīdi? Vai tomēr apvienību /pilnsabiedrību var reģistrēt LR Uzņēmumu Reģistrā pēc paziņojuma par Līguma piešķiršanas tiesībām? | Informējam, ka Pasūtītājs nav tiesīgs noteikt konkrētu juridisko statusu, kādā piegādātāju apvienībām ir jāorganizējas, lai iesniegtu piedāvājumu iepirkumu procedūrā. |